  Виталий Пронин Шаркан Дыдыкъёс пу вандозыШаркан ёросысь Мувыр-Вишур (Зар-Вишур) гуртын 17-тӥ июле удмурт сям-йылолъёсты утёнлы, быдэ вуонлы сӥзем «Эру» фестиваль ортчоз. Ужрадэ пӧртэм ёросъёсысь 16-19 аресъем егитъёс люкаськозы. Котькуд командаын 4 пи но 4 ныл луыны кулэ. Одӥг курон: егитъёс одно ик удмурт кылын мед вераськозы, удмурт дӥськутъёссэс мед данъялозы но Шаркан ёросын вордскем Удмуртиысь калык писательлэсь С. Широбоковлэсь гожъямъёссэ мед тодозы. Со сяна, егитъёсты вите «Кык дыдыкъёс» вожвылъяськон: карнанэн ву нуллон, пу вандон, выж лёгет вамен тэтчан но мукет ӵошатсконъёс."УД" Туспуктэм: shyndy.ru Теги: Егитъёс сям-йылолъёс  